ᱵᱟᱜᱮᱥᱚᱨ

ᱵᱟᱜᱮᱥᱚᱨ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮ ᱵᱟᱜᱮᱥᱚᱨ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱵᱚᱨᱰ ᱠᱟᱱᱟ ᱾ ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱠᱷᱚᱱ ᱔᱗᱙ ᱠᱤᱞᱚᱢᱤᱴᱚᱨ ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱰᱮᱦᱨᱟᱰᱩᱱ ᱠᱷᱚᱱ ᱓᱓᱒ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱵᱟᱜᱮᱥᱚᱨ ᱫᱚ ᱟᱡᱟᱜ ᱯᱨᱟᱠᱨᱤᱛᱤᱠ ᱢᱚᱡᱽ, ᱜᱞᱮᱥᱤᱭᱚᱨ, ᱜᱟᱰᱟ ᱟᱨ ᱢᱚᱱᱫᱤᱨ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱵᱟᱜᱮᱥᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱦᱚᱸ ᱢᱮᱱᱟᱜᱼᱟ ᱾

ᱥᱚᱨᱭᱩ ᱟᱨ ᱜᱚᱢᱛᱤ ᱜᱟᱰᱟ ᱰᱟᱦᱟᱨ ᱨᱮ ᱢᱮᱱᱟᱜᱼᱟ, ᱵᱟᱜᱮᱥᱚᱨ ᱟᱡᱟᱜ ᱥᱟᱢᱟᱝ ᱟᱨ ᱯᱟᱪᱮ ᱨᱮ ᱵᱷᱤᱞᱮᱥᱚᱨ ᱟᱨ ᱱᱤᱞᱮᱥᱚᱨ ᱨᱮᱱᱟᱜ ᱵᱩᱨᱩ ᱞᱮᱠᱟᱛᱮ ᱮᱛᱮᱫ ᱟᱠᱟᱱᱟ ᱟᱨ ᱠᱚᱧᱮ ᱨᱮ ᱥᱩᱨᱚᱡᱽ ᱠᱩᱸᱰ ᱟᱨ ᱮᱛᱚᱢ ᱨᱮ ᱟᱜᱽᱱᱤ ᱠᱩᱸᱰ ᱠᱷᱚᱱ ᱮᱛᱮᱫ ᱟᱠᱟᱱᱟ ᱾ ᱵᱟᱜᱮᱥᱚᱨ ᱛᱤᱵᱵᱟᱛ ᱟᱨ ᱠᱩᱢᱟᱣᱩᱸ ᱛᱟᱞᱟ ᱨᱮ ᱢᱤᱫ ᱢᱩᱬ ᱵᱮᱯᱟᱨ ᱵᱟᱡᱟᱨ ᱛᱟᱦᱮᱸ ᱠᱟᱱᱟ ᱾Bageshwar, The Imperial Gazetter of India, 1909 ᱱᱤᱛ ᱫᱷᱟᱹᱵᱤᱡ, ᱵᱮᱯᱟᱨ ᱰᱟᱦᱟᱨ ᱫᱚ ᱑᱙᱖᱒ ᱥᱟᱞ ᱨᱮ ᱵᱷᱟᱨᱚᱛᱼᱪᱤᱱ ᱞᱟᱹᱲᱦᱟᱹᱭ ᱛᱟᱭᱚᱢ ᱵᱚᱸᱫᱽ ᱞᱮᱱ ᱛᱟᱦᱮᱸᱱ ᱾

ᱚᱛᱱᱚᱜ
ᱵᱟᱜᱮᱥᱚᱨ  ᱨᱮ ᱢᱮᱱᱟᱜᱼᱟFalling Rain Genomics, Inc. - Bageshwar 
ᱩᱛᱛᱚᱨᱟᱠᱷᱚᱸᱰ ᱨᱮ ᱵᱟᱜᱮᱥᱚᱨ ᱦᱚᱱᱚᱛ ᱨᱮ ᱾ ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱨᱮ ᱔᱗᱐ ᱠᱤᱞᱚᱢᱤᱴᱚᱨ ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱰᱮᱦᱨᱟᱰᱩᱱ ᱠᱷᱚᱱ ᱕᱐᱒ ᱠᱤᱞᱚᱢᱤᱴᱚᱨ ᱮᱛᱚᱢᱼᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱠᱩᱢᱟᱣᱩᱸ ᱠᱷᱚᱸᱰ ᱨᱮ ᱢᱮᱱᱟᱜᱼᱟ  ᱟᱨ ᱠᱩᱢᱟᱣᱩᱸ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱱᱮᱭᱱᱤᱛᱟᱞ ᱠᱷᱚᱱ ᱑᱕᱓ ᱠᱤᱞᱚᱢᱤᱴᱚᱨ ᱠᱚᱧᱮᱼᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱵᱟᱜᱮᱥᱚᱨ ᱫᱚ ᱛᱟᱞᱟ ᱦᱮᱢᱟᱞ ᱵᱩᱨᱩ ᱠᱮᱴᱜᱚᱨᱤ ᱨᱮᱱᱟᱜ ᱠᱩᱢᱟᱣᱩᱸ ᱵᱩᱨᱩ ᱨᱮᱱᱟᱜ ᱢᱤᱫ ᱜᱷᱟᱹᱴᱤ ᱨᱮ ᱢᱮᱱᱟᱜᱼᱟ ᱾ ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑,᱐᱐᱔ ᱢᱤᱴᱚᱨ (᱓,᱒᱙᱔ ᱯᱷᱤᱴ) ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱜᱮᱥᱚᱨ ᱨᱤᱱ ᱦᱚᱲ ᱮᱞ ᱫᱚ ᱙,᱐᱗᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱔,᱗᱑᱑ ᱠᱚᱲᱟ ᱟᱨ ᱔,᱓᱖᱓ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱠᱚᱲᱟ ᱟᱜ ᱮᱞ ᱫᱚ ᱕᱕% ᱟᱨ ᱛᱤᱨᱞᱟᱹ ᱟᱜ ᱔᱕% ᱢᱮᱱᱟᱜᱼᱟ ᱾ ᱵᱟᱜᱮᱥᱚᱨ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱙᱐ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ, ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱔᱐ ᱛᱤᱨᱞᱟᱹ ᱭᱟᱜ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱱᱤᱭᱟᱹ ᱥᱚᱦᱚᱨ ᱫᱚ ᱡᱟᱱᱟᱝ ᱡᱟᱹᱱᱤ ᱨᱮ ᱩᱛᱛᱚᱨᱟᱠᱷᱚᱸᱰ ᱨᱮ ᱔ ᱟᱱᱟᱜ ᱛᱷᱟᱱ ᱨᱮ ᱧᱟᱢ ᱟᱠᱟᱫᱼᱟ ᱾ 
ᱵᱟᱜᱮᱥᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱐% ᱢᱮᱱᱟᱜᱼᱟ, ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱒.᱑% ᱠᱷᱚᱱ ᱰᱮᱦᱮᱨ ᱜᱮᱭᱟ; ᱠᱚᱲᱟ ᱟᱜ ᱘᱔% ᱟᱨ ᱛᱤᱨᱞᱟᱹ ᱟᱜ ᱗᱖% ᱥᱮᱪᱮᱫ ᱢᱮᱱᱟᱜᱼᱟ ᱾ ᱑᱑% ᱦᱚᱲ ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱒,᱒᱑᱙ ᱦᱚᱲ ᱜᱮᱨ ᱟᱹᱫᱤᱵᱟᱹᱥᱤ ᱢᱮᱱᱟᱜ ᱠᱚᱣᱟ ᱟᱨ ᱟᱹᱫᱤᱵᱟᱹᱥᱤ ᱦᱚᱲᱟᱜ ᱮᱞ ᱫᱚ ᱑,᱐᱘᱕ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱟᱜᱮᱥᱚᱨ ᱨᱤᱱ ᱦᱚᱲ ᱮᱞ ᱫᱚ ᱗᱘᱐᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱨ ᱑᱙᱙᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱕,᱗᱗᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱦᱮᱱ ᱥᱮᱱ ᱰᱟᱦᱟᱨ
ᱯᱚᱸᱛᱚᱢᱱᱚᱜᱚᱨ ᱩᱰᱟᱹᱱ ᱰᱟᱹᱦᱤ, ᱯᱚᱸᱛᱱᱚᱜᱚᱨ ᱨᱮ ᱢᱮᱱᱟᱜ ᱯᱨᱟᱢᱟᱨᱤ ᱩᱰᱟᱹᱱ ᱰᱟᱹᱦᱤ ᱱᱤᱭᱟᱹ ᱯᱩᱨᱟᱹ ᱠᱩᱢᱟᱣᱩᱸ ᱴᱚᱴᱷᱟ ᱨᱮᱱᱟᱜ ᱨᱤᱱ ᱥᱮᱵᱟ ᱭᱟᱠᱚ ᱾ ᱥᱚᱨᱠᱟᱨ ᱯᱤᱛᱷᱚᱨᱜᱟᱲ ᱨᱮ ᱱᱮᱭᱱᱤ ᱥᱮᱭᱱᱤ ᱩᱰᱟᱹᱱ ᱰᱟᱹᱦᱤ ᱩᱴᱷᱱᱟᱹᱣ ᱞᱟᱹᱜᱤᱫ ᱛᱮ ᱯᱞᱟᱱ ᱛᱮᱨᱟᱭᱚᱜᱼᱟ ᱠᱟᱱᱟ  ᱱᱤᱭᱟᱹ ᱢᱤᱫ ᱫᱷᱟᱣ ᱩᱴᱷᱱᱟᱹᱣ ᱮᱱᱟ ᱱᱚᱣᱟ ᱟᱹᱰᱤ ᱥᱩᱨ ᱨᱮᱱᱟᱜ ᱦᱩᱭᱩᱜᱼᱟ ᱾ ᱫᱤᱞᱞᱤ ᱨᱮ ᱢᱮᱱᱟᱜ ᱤᱸᱫᱽᱨᱟ ᱜᱟᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱥᱩᱨ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾

ᱵᱟᱦᱨᱮ ᱡᱚᱱᱚᱲ
 Bageshwar city, Official website
 Official website of Bageshwar district

ᱥᱟᱹᱠᱷᱭᱟᱹᱛ


ᱛᱷᱚᱠ:ᱵᱟᱜᱮᱥᱚᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ